Tilsagn til opførelse af seks almene boliger i Thorsø 
Sagsfremstilling 
19.                 Tilsagn til opførelse af seks almene boliger i Thorsø - Åbent 
  
  
SAGENS INDHOLD 
Boligselskabet Sct. Ørni Holm har søgt om tilsagn til opførelse af seks familieboliger beliggende [adresse] i 
Thorsø. 
  
Boligselskabet har i alt seks afdelinger i [adresse], hvoraf to afdelinger ligger i Thorsø. Med de seks nye 
boliger forventer boligselskabet driftsmæssige fordele.  
  
Boligerne skal bygges på en grund, som på nuværende tidspunkt er i privat eje. Boligforeningen har en købsaftale 
på grunden betinget af en kommunal godkendelse af grundkøb og tilsagn til byggeprojekt. 
  
VURDERING 
Teknik og Kultur har 18. november 2014 holdt et møde med boligselskabets arkitekt. Teknik og Kultur vurderer, at 
projektet samlet kan anbefales.  
  
Grunden ligger ved siden af [adresse], som i forvejen ejes af boligselskabet. De nye boliger vurderes at falde 
naturligt ind i den nuværende bygningsmasse.  
  
Boligerne opføres som etagebyggeri i to plan. Der opføres seks treværelses familieboliger med et samlet areal på 
565 m2. Boligernes indretning udføres som treværelses boliger på henholdsvis 92,0 m2 og 99,7 m2. 
  
Disponeringen af byggeriet skal efter godkendt skema A foregå i løbende dialog med Teknik og Kultur, således at 
Favrskov Kommune har mulighed for sikring af overholdelse af lokalplan og byggelovgivning. 
  
I henhold til § 115 stk. 7 i Almenboligloven skal kommunen ved tilsagn kunne dokumentere, at antallet af ledige 
almene boliger i [adresse] på tilsagnstidspunktet ikke overstiger 2 %. Ifølge opgørelse fra 
Landsbyggefonden udgør antallet af ledige lejligheder 1. januar 2015 0,05 %, og har inden for det sidste år 
gennemsnitligt udgjort 0,05 %. 
  
ØKONOMI 
 
Byråd 
24. februar 2015 
Sagsnr. 710-2014-
62422 
Dok.nr. 710-2015-
45593 
Sagsbehandler 
DPAMAN 
  
Tidl. politisk behandling 
  
Forventet sagsgang 
ØK, BY 
Lovgrundlag 
Støttebekendtgørelsen og Almenboligloven 
Bygherren ansøger om godkendelse af en anskaffelsessum for boligerne på 10,186 mio. kr.  
  
Byggeriet finansieres således: 
  
Realkreditlån (88 %)                                                          8,964 mio. kr. 
Kommunalt grundkapitalindskud (10 %)                             1,019 mio. kr. 
Beboerindskud (2 %)                                                        0,204 mio. kr. 
  
Anskaffelsessummen fordeler sig som vist i skema A - vedlagt som bilag. 
  
Ud over grundkapitalindskuddet påtager kommunen sig en kommunal garanti for den del af realkreditlånet, som 
ligger ud over 60 % af ejendommens vurderede markedsværdi. Ejendommens markedsværdi vurderes af långiver 
og opgøres først når byggeriet er færdigt. Værdiansættelsen tager udgangspunkt i en vurdering af ejendommenes 
forventede rentabilitet. Garantien skal gives i forbindelse med Byrådets godkendelse af byggeregnskab (skema C). 
  
Den beregnede husleje for familieboliger vil udgøre 798 kr./m2, hvilket svarer til månedlig husleje på 6.116 kr. for 
92,0 m2 og 6.628 kr. for 99,7 m2. Job og Økonomi vurderer, at huslejeniveauet er rimeligt i forhold til byggeriets 
standard og området generelt. 
  
Den beregnede leje lægges til grund ved godkendelsen af tilsagnet.  
  
I Favrskov Kommunens budget for 2015 blev der afsat et rådighedsbeløb til grundkapitalindskud på 4,5 mio. kr. Job 
og Økonomi foreslår, at projektet i Thorsø finansieres af det afsatte rådighedsbeløb i 2015. I budgettet for 2014 er 
der afsat 3,15 mio. kr. til grundkapitalindskud. Budgettet er ikke anvendt og søges overført til 2015 i forbindelse med 
Byrådets behandling af overførsel af uforbrugte rådighedsbeløb fra 2014 til 2015. 
  
INDSTILLING 
Direktøren for Job og Økonomi indstiller til Byrådet: 
  
1.   At der gives tilsagn (skema A) til opførelse af 6 almene familieboliger på [adresse], 8881 Jimmy Mikkelsen. 
2.   At der gives en anlægsbevilling i 2015 på 1.019.000 kr. til finansiering af grundkapitalindskuddet. 
Anlægsbevillingen finansieres af det afsatte rådighedsbeløb til grundkapitaltilskud i 2015. 
4.   At den foreløbige husleje og huslejefordelingen godkendes. 
  
BESLUTNING 
  
Økonomiudvalget, 18. februar 2015: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 24. februar 2015: 
Fraværende: Elsebeth Clausen 
Skema A - Jernbanegade 17, Thorsø 
710-2015-11634 
Notat vedr. skema A - Jernbanegade 17, Thorsø 
710-2015-10406 
Beliggenhedsplan - [adresse] 
710-2015-3940 
  
Kåre Overgaard anmodede Byrådet om at få sin habilitet i sagen vurderet. 
Byrådet erklærede Kåre Overgaard inhabil i sagen. Kåre Overgaard deltog ikke i behandlingen af punktet. 
  
Godkendt. 
  
